जबलपुर। दो बेटियों की खूबसूरत मां बिना पति के अपना जीवन बसर कर रही है। उसके अकेलेपन को लेकर जमाने भर की बातें होती हैं, किंतु व नारीशक्ति का उदाहरण बनकर बेटियों को पाल रही है। वहीं पड़ोसी उस पर बुरी नजर तो रखते ही हैं, साथ में मारपीट करने से भी नहीं चूकते हैं। जब महिला के साथ अति हो गई तो वह सीधे एसपी साहब के पास जा पहुंची। उसने बताया कि पड़ोसी उसे परेशान कर रहा है, तरह तरह की बातें करता है, साब न्याय नहीं मिला तो बेटियों को पालना भी मुश्किल हो जाएगा। एसपी ने पूरे मामले को पहले गंभीरता से सुना और वरिष्ठ अधिकारियों को मामले की जांच के आदेश दिए हैं।